JUMAL KÕNELEB
Tere ja tere tulemast meie kristlikku kooli!
Selles ruumis alustame igat koolipäeva
palve ja ülistusega.
On suur eesõigus alustada igat päeva
ülistades ja palvetades koos me laste ja noortega.
Selline oli koolisüsteem veel enne II maailmasõda
ja ka peale seda.
Ikka alustati hommikupalvusega.
Õnneks saame meie sellega jätkata.
Meie kooli tuli uus õpilane ja ühel hommikul jäi meil palvus ära.
Ta tuli kohe küsima: "Miks meil ei ole hommikupalvust?"
Sellest kõigest tahamegi rääkida.
Soome koolisüsteem on muutunud, elutingimused muutuvad
ja meil võib olla palju võitlemist.
Eriti kui tänapäeva kristlased räägivad palju lõpuaegadel elamisest.
Maailmas räägitakse kliimamuutusest ja muudest murettekitavatest asjadest.
Need võivad hirmutada ja tekitada paanikat.
Kuidas sellega toime tulla?
Eelmises saates rääkisime, et Jeesus tahab anda meile sisemist rahu.
Täna tahame sellest edasi rääkida, sest rahu, millest Jeesus räägib -
see sisemine tugevus on miski, mis on meie vaimus.
See ei ole midagi sellist, mis sõltuks välistest teguritest.
See ei ole ka seotud meie hingega, et tunded peaksid alati klappima.
Küsimus on hoopis vaimus.
Jumal tahab, et su vaim saaks tugevaks.
Sest kui su vaim on tugev...
Kui su vaim on ikka tõesti tugev,
siis oled sa ka ise tugev.
Issand elab nüüd meie sees.
Ja kus on siis Taevariik?
Kas võib näha, kus see on?
See on meie sisemuses.
Meis on terve Taevariik.
Kõik see, kes Issand on ja mida Ta omab ning esindab.
Kõik see, mida Ta oskab.
Taevariik on nüüd meie sees.
See on seesmiselt meie sees.
Sellest võiks rääkida tervelt 17 saadet.
On hea teha vahet välisel survel, välistel muredel ja vaevadel
ja sellel, mis on meie sees.
Jõud ja tugevus, jumalik reaalsus,
mis asub, tuksub ja elab meie sees ja mis toitub Jumala Sõnast.
Jeesus ütles, et inimene ei ela üksnes leivast.
Just see minu sisemine inimene
ei püsi elus ega pea vastu ainult leiva peal.
Hoopis igast sõnast, mis lähtub Jumala suust.
Inimene on kui kolmainsus - vaim, hing ja ihu.
Kõigi kolme eest peab hoolitsema.
Aga isegi, kui hoolitseme ihu eest,
magades piisavalt ja tehes tervisesporti
ning meie hing on rahul
tänu mõnusale voodile ja heale toidule
ja ka me inimsuhted on heas korras,
aga kui meie vaim ei ole tugev,
siis me ei saa võidelda kõigi nende katsumuste ja tulevikuhirmude vastu,
sest meie hingj a ihu ei ole need tööriistad,
millega nende vastu võidelda.
Piibel ütleb 2. Timoteosele 1:7:
"Jumal ei ole meile ju andnud arguse vaimu..."
Ehk siis Jumal ei taha, et argus valitseks meie üle.
"...vaid väe ja armastuse ja mõistlikkuse vaimu."
Jumal on andnud meile vaimu väe ja Püha Vaim tahab meid toita.
Kui täitume Püha Vaimuga - kui me täitume Temaga,
siis me saame rahu ja jõudu.
Jeesus ütles ka jüngritele, et nad jääksid Jeruusalemma,
kuniks nad saavad väe ülevalt.
"Jumal ei ole meile ju andnud arguse vaimu..."
Oleme kõik uuestisündinud uus loodu, kui oleme võtnud Jeesuse vastu.
Oleme uued loodud.
Vana on kadunud, uus on asemele tulnud
ja see on siin meie sees - see uuestisündinud vaim.
Jumala lapsel ei ole selliseid pingeid.
Meie vaimu sees on hea olla.
Meil ei ole arguse vaimu.
Meie sisemine Jumala laps omab jõudu
ja armastuse ning mõistliku meele vaimu.
Mõistliku meele vaim tähendab tervet meelt.
Tervikliku meele vaim.
Oleme saanud Temalt terve ja tervikliku meele vaimu.
Oma vaimus ja sisemuses on igaüks meist terviklik.
Oleme terved isegi siis, kui hing oleks kuitahes suures jamas.
Kui ka süda on kildudeks,
siis uuestisündinud vaim on ikka terviklik.
Terviklik ja mõistliku meelega, tundes end hästi.
Me aga ei mõista ega mäleta seda,
vaid keskendume sageli rohkem tunnetele.
Me ei mäleta, et ammutades Jumala Sõnast,
veetes aega koos Issandaga
ja rääkides näiteks keeltes, siis see teeb mind tugevaks.
Mu sisemine mina ehk Jumala laps on terviklik.
Vaimu viljad on rõõm, rahu, armastus, pikk meel ja veel teised.
Mu sees on need kõik olemas, aga need ei tule mulle meelde.
Ma ei mäleta seda alati.
Sellepärast on oluline, et keegi sellest räägiks ja meelde tuletaks.
Et keegi tuletaks meelde, kes me oleme Kristuses.
Hommikul ärgates võib enesetunne olla vahel kehv.
Kui ma aga sedasi tööle lähen, mõjutab see meeleolu kogu kooli.
Paulus ütleb 2. Timoteosele 1:1:
"Paulus, Kristuse Jeesuse apostel Jumala tahtmisel
selle elu tõotust mööda, mis on Kristuses Jeesuses..."
Tõeline elu, innustus, kirg ja vabadus on Jeesuses.
Sellepärast ma vajangi Jumala Sõna.
Sellepärast vajame me kõik igapäevaselt Jumala Sõna.
Ja kui on eriti raske olemine, pean selle juures pikemalt olema.
Pidevalt ja kogu aeg.
Issanda ligiolus tuleb olla seni, kuni saad jälle rahu.
Sest eluallikas on Kristuses ja Kristus on Jumala Sõna.
Sellepärast vajan ma ülistusmuusikat, Jumala Sõna ja palvet.
Tunnen täna, kuidas Vaim ütleb: "Pane tähele, elu on vaimus!"
See ei ole meie hinges, toitku me seda kui palju tahes.
Isegi kui lendame Bahama saartele... - Aga kui see on Youtubes?
On see ikka seal?
Äkki on. Vähemalt maailm näib nii arvavat.
See on nii oluline sõnum.
Kui püüame ise oma hingest ja tahtejõuga vilja välja pigistada -
püüame armastust, rõõmu ja rahu ise hingest välja pigistada,
siis eriti kaugele ei jõua.
Piibel aga ütleb Galaatlastele 5:22, et need on Vaimu viljad.
"Vaim" on seal suure tähega. See pole seega isegi minu vaim.
Seal on mõeldud Püha Vaimu.
Olen märganud, et viibides Jumala Sõna juures ja Tema ligiolus,
tuleb korraga armastus tagasi.
Rõõm ja rahu tulevad tagasi.
Kui mul on armastust, rõõmu ja rahu, olen korraga ka pika meelega.
Ma olen lahke ja tahan olla ustav.
Need kõik on Püha Vaimu omadused.
Üks jutlustaja ütles väga hästi: "Jeesus suri ristil meie eest
ja tõusis surnuist üles meie eest mitte üksnes selleks,
et sina ja mina kord taevasse pääseksime,
vaid et me saaksime Püha Vaimu."
Et Issand võiks taas muuta me südamed,
et võiksime uuestisündida Jeesuse ristitöö ja vere kaudu
ning Püha Vaim võiks tulla jälle meie sisse.
Mõelda vaid, Jumala Vaim elab meie sees.
- See on meie jõuallikas. Tema on meie jõuallikas.
Tema on meie rahu, armastus ja rõõm.
Vaatasin jälle algkeele sõna selle mõistliku meele vaimu kohta.
Mida see siis tähendab?
Loen selle koha uuesti.
"Jumal ei ole meile ju andnud arguse vaimu,
vaid väe ja armastuse ja mõistlikkuse vaimu."
Mõistlikkuse ehk tervikliku meele vaimu.
Mida see tähendab?
Üks tähendustest on "distsiplineeritud".
Distsiplineeritud mõtlemise vaimu.
Ja ma olen küll tähele pannud, et see nõuab distsiplineeritust.
Issandas püsimine, Temaga koos olemiseks aja võtmine,
see, et ma panen Ta esikohale,
see, et valin Tema Youtube asemel.
Või näiteks seriaalide vaatamise asemel.
See nõuab distsipliini.
See on väga oluline. Asi pole selles, et ma pean.
"Pean lugema Piiblit ja pean käima koguduses."
Sa ei pea midagi tegema.
Võid vabalt vedeleda voodis teki all ja masenduda.
Kui aga tahad elada vabana ja soovid, et sul oleks energiat;
kui tahad, et sul oleks armastust ja rõõmu,
siis need ei teki omast jõust ja neid ei saa ka naabri käest.
Neid ei saa isegi oma naiselt!
Ja neid ei saa seriaalide vaatamisest.
Need on Tema omadused.
Armastus, rõõm ja rahu on Vaimu viljad.
Püha Vaimu ligiolu viljad sinu ja minu elus.
Sellepärast me teemegi neid saateid ja teeme neid ikka veel.
- Meie eneste jaoks?
See ju tuletab ka mulle meelde, et mu sees on midagi terviklikku.
Mu sees on midagi head. Minus on rõõm ja minus on Jeesus.
Minu sees on ülestõusmise vägi ja taevane kuningriik.
Joy ei ole enam see, kes ta oli enne.
Joy on sisemuses midagi vägevat.
Ta on Jumala laps.
Roomlastele 8:15 ütleb:
"Sest te ei ole saanud orjuse vaimu, et peaksite jälle kartma."
Seda ju pinged, probleemid ja mured põhjustavad.
Need orjastavad ja panevad meid jälle kartma.
Hirm orjastab, nii nagu ka paanika.
Noored räägivad, et neil on paanika ja ärveushood.
Ärevus on hirm, mis orjastab.
See aheldab nii, et ei suuda enam olla vaba.
Kui aga püüame leida vastuseid läbi psühholoogia,
mõeldes, miks see nii on ja püüdes omas jõus midagi ära teha,
siis võime küll veidi edasi liikuda,
aga Piibel ütleb selgelt:
"Sest te ei ole saanud orjuse vaimu, et peaksite jälle kartma,
vaid te olete saanud lapseõiguse Vaimu,
kelles me hüüame: Abba! Isa!”"
Tõeline vabanemine ärevusest peitub selles,
et mul on taevane Isa ja lapseõiguse Vaim.
Miks peaksin siis kartma?
See on Vaimu jõud, mitte mingi psühholoogia,
vaatamata sellele, et olen ise psühholoog.
Räägid nüüd enesele vastu või?
Seda mitte, aga tahan anda inimestele tõelise vabaduse.
Tõeline vabadus tuleb lapseõiguse vaimust.
Olin hiljuti ühes koguduses ja minu kord oli jutlustama minna.
Mind tutvustati kui kirjanikku, psühholoogi ja koolidirektorit.
Toodi välja kõik mu tiitlid ja ma olin päris hämmingus.
- Arvasid, et pead nüüd eriti tasemel olema?
Seda ma ei mõelnud ja need nimetused olid ju tõde.
Jah, olen kirjutanud mõned raamatud,
olen ka koolidirektorina ametis
ja hariduselt olen ka psühholoog.
Aga ainus tiitel, mis hoiab mind vabana,
on see, et olen Jumala laps.
Pole vahet, kas olen 51- või 501-aastane.
Minu vabadus on selles, et olen Jumala laps.
Kõik muud tiitlid lisavad vaid koormaid,
saavutamisvajadust ja stressi.
Aga kui olen Jumala laps, siis olen vaba.
Aamen.
Roomlastele 8:16:
"Seesama Vaim tunnistab koos meie vaimuga..."
Miski su sisemuses nügib sind ja rõõm tahab vägisi esile tulla.
Sinu sees on kui mingi kihelus,
sest Vaim ise tunnistab koos sinu vaimuga seal kodus,
et ka sina oled Jumala laps.
Vaim tunnistab koos meie vaimuga, et me oleme Jumala lapsed.
Me ei ole enam võõrad ega majalised. Me oleme üks perekond.
Oleme pääsenud lähedale, osadusse Jumalaga.
Tunne, et ma ei ole piisavalt hea, tekib alati välise surve tõttu,
mis toob kaasa hirmu, muret ja nõudmisi.
Tõeliselt kõlban ma vaid ühele isikule.
Ja see isik ei ole isegi mu abikaasa. - Mõelda vaid, ainult üks isik.
On ainult üks isik, kellele me alati kõlbame.
Seda on ka koolis lastele väga tore rääkida.
"Sa kõlbad!"
Muidugi me oleme patused - me kõik teame seda.
Aga vaatamata me patususele lõi Jumal meid täiuslikuks.
Kui leiame taas ühenduse Jumalaga, siis leiame vabaduse.
Vabaks survest ja saavutamispingest.
Me leiame oma tõelise mina.
Leiame selle, kellele me kõlbame ja olukorra, milles me kõlbame.
On ainult üks isik, kellele ma täielikult kõlban.
On ainult üks, kes ütleb, et olen tubli direktor.
On ainult üks, kes ütleb, et see töö sobib mulle.
Ma elan kogu aeg pingete keskel ja vahel ma takerdun neisse,
aga kui ma lähen Issanda lähedale, siis Ta ütleb, et olen tubli direktor.
See vabadus leidub Vaimus. Seda ei leia maailmast.
Meid ei ole loodud maailma jaoks, vaid hoopis Jumala jaoks.
See on miski, mis mind liigutab just sellepärast, et oleme koolis.
Soome koole pommitatakse pidevat tohutute pingete ja nõudmistega.
Soome koolid elavad praegu suure nõudmiste pommirahe all.
Meediaski räägitakse,
kuidas väljast tulevad erinevad eksperdid,
kes räägivad, kuidas koolid peaksid toimima.
Kuidas õpetajad peaksid õpetama
ja kuidas lapsevanemad peaksid tegutsema.
See on väga tõsine asi, sest Soome õpetajad on läbipõlemas.
- Paljud on jõudnud selle punktini.
Väljast poolt tulevad nõudmised on tohutult suured.
Samas kui õpetamise tuum ja algus on laps.
Kõik algab lapse südamest.
Lapse süda kohtub õpetaja südamega.
Kaks südant kohtuvad omavahel.
Lapsevanem, kes on lapse lähedal, teab ja kohtub samuti lapse südamega
ja nad peavad saama teha õpetustööd kaitstult, rahus ja turvaliselt.
Nende ümber peab olema palju toetavaid inimesi,
et õpetaja ja laps või vanem ja laps
suudaksid tegutseda selles vabaduses ja rõõmus
ning arvestade sellega, et igaüks on erinev.
Meiegi koolis õpetavad kõik õpetajad veidi erinevalt.
Seda ei saa väljast poolt dikteerida, sest see on südame ühendus lapsega.
Sellest saab kõik alguse.
Seepärast me vajamegi kristlikke koole.
Sest me räägime Vaimu dimensioonist ja vaimu toitmisest väikesest peale.
Me räägime ka distsipliinist.
Me vajame Jumala Vaimu kogu aeg.
Me alustame igat päeva teadlikult palvega,
sest me tahame, et iga laps õpiks, et nad peavad oma vaimu toitma.
Sest kui ma ei toida oma vaimu, siis ma teen vigu.
Me kõik eksime kergesti surve ja nõudmiste all.
Korraga leiame end mingist hallist udust
ja me ei tea enam, mida teha,
kuni läheme uuesti Jeesuse juurde.
Püüame neid nõudmisi kogu aeg täita ja põlemegi läbi.
Sellepärast on kristlik kool tähtis, et siin on ka vaimulik dimensioon.
Kui mittekristlikes, tavalistes koolides on ainult hing ja ihu.
Siin aga on Vaim. Siin on Püha Vaim.
Nii tahan täna öelda sulle, et kui sa vajad vaimulikku uuendust,
kui oled väsinud ja su hing on väsinud ning su ihu on võib-olla haige,
siis sa vajad Püha Vaimu.
Igaüks meist vajab Jumalat.
Igaüks meist on loodud Pühast Vaimust sõltuvaks.
Me vajame Püha Vaimu ja täna Ta tahab täita sind.
Piibel ütleb Johannese 17:16:
"Nemad ei ole maailmast, nii nagu minagi ei ole maailmast."
Meid ei ole loodud elama sellest maailmast sõltudes,
vaid sõltudes Jumalast.
Me oleme teise kuningriigi lapsed.
Oleme taevase kuningriigi lapsed
ja kuna me oleme taevase kuningriigi lapsed,
siis me vajame seda dimensiooni - me vajame Püha Vaimu.
Nii sina kui mina - me vajame Püha Vaimu.
Ma kuulutan sulle täna Vaimu väge,
Vaimuga täitumist ja Vaimult tulevat vabadust sinu ellu.
Sest seal, kus on Püha Vaim, seal on vabadus.
Seal, kus on Püha Vaim, seal on vabadus.
Seal see ongi! - Aamen.
Palvetame koos sinuga
Aitäh taevane Isa, et võime kõik olla Sinu lapsed.
Sina oled meid loonud. Meis on vaim, hing ja ihu.
Täna me palume, Issand, et Sa kinnitaksid meie vaimu.
Me täname, et igaüks, kes ei ole veel uuestisündinud,
võib täna uuestisündida.
Kui sa ei ole uuestisündinud,
võid võtta täna Jeesuse vastu oma südamesse.
Võid lihtsalt öelda: "Jeesus, tule mu südamesse.
Andesta mulle mu patud
ja ma võtan Su vastu oma ellu ja südamesse.
Saa minu elu Issandaks."
Plaksti ja su vaim sünnib uuesti.
Kui oled uuestisündinud, aga oled vaimulikult kuival kõrbemaal
ja oled püüdnud hinge jõus hakkama saada,
olles väsinud ja vajades värskendust,
siis tänan Sind, Püha Vaim, et Sa värskendad igat väsinut.
Sa värskendad igat väsinut
ja igaüks, kes igatseb haljale aasale ning värskendavate allikate juurde,
võib minna vaimus hingamisvete ligi.
Võib minna haljale aasale puhkama.
Sa värskendad igaühte täna.
Aitäh Issand!
On imeline olla siin koos Sinuga, Issand.
See on maailma parim koht.
Minu õnn on olla Issanda lähedal.
Aitäh Issand, et saame siin tõelsiselt värskendatud.
Võime hingata sisse Sinu armastust.
Võime täielikult lõõgastuda.
Issand, Sa pesed ära meie mured ja vaevad.
Me anname need kõik nüüd Sulle.
Oled öelnud, et heidaksime kõik mured Issanda peale.
Heitke või veeretage.
Veeretame need nagu suure kivi.
- Ole aga lahke! Anname selle kõik Sulle.
Kõik meie mured ja vaevad.
Miks me seda teeme?
Sest Sina hoolitsed meie eest.
Aitäh Issand!
Aitäh Issand, et Püha vaimu jõed muudkui voolavad meie sees.
Meis pulbitsevad rõõmujõed ja Sa võid täita meid nüüd siin.
Võtame selle virgutuhetke koos Sinuga.
Aitäh Issand!
Aitäh Issand, et seal, kus Sina oled, seal on ka vabadus.
Seal on ehtne rõõm ja rahu. Armastus ja elu.
- Lapseõiguse Vaim.
Aitäh lapseõiguse Vaimu eest, millega igaüks võib täituda.
Võime täituda vabaduse ja rõõmuga.
Aitäh, et toidad ja värskendad igaühte meist.
Aitäh, et Sa sekkud meie asjadesse.
Kõigesse, millega me võitleme
ja me teame, et sa sekkud sellesse ning teed imesid Jeesuse nimel.
Teed imesid ilma piiranguteta.
Jeesuse nimel piiritult imesid igas asjas.
Aamen.
Täname siinkohal kõiki me toetajaid
ja kõiki, kes on saatnud meile palvesoove ja tänupalveid.
Saatke neid aga julgesti!
Lubame, et palvetame iga palvesoovi eest,
mis meile saadetakse.
Võibolla me ei jõua kohe samal päeval,
aga ükski neist ei jää tähelepanuta.
Aitäh nende kõikide eest ja aitäh ka julgustuse eest!
Oleme saanud julgustavaid sõnumeid inimestelt,
kellele meie saade väga meeldib.
Mõned on neisse kiindunud ega taha neist loobuda,
vaadates igat saateosa. Halleluuja!
Kui need saated sind õnnistavad, oleme tohutult tänulikud.
Kui soovid meie töö kohta rohkem teada,
külasta meie kodulehekülge, mille aadressi näed ekraanil.
Sealt saad infot meie kooli ja lasteaia kohta.
Meie kooli mahub veel õpilasi. Algklassides on mitmeid vabu kohti.
Sealt saab tellida ka neid raamatuid.
Eelviimane kinnitab su usku ja viimane aitab sind rahaasjades,
et võiksid leida Jumala õnnistuse.
Nii et külasta me kodulehekülge,
aga kõige keskel pea meeles, et Püha Vaim on koos sinuga
ja Tema on sinu jõuallikas. Aamen.
Meie selle nädala moto koolis on: "Andke ja teile antakse."
Luuka 6:38.
Ma ei tea sinu kohta, aga mulle andmine meeldib.
Üks koht, kuhu meelsasti külvan, on TV7,
sest tean, et TV7 ei tee kompromisse.
TV7 levitab evangeeliumit iga saate kaudu.
Nii et kui soovid toetada TV7 tööd, siis soovitan seda soojalt.
Tule osalema!
Võid helistada 900 1770 (kõne hind on 10 eur)
võid kasutada kontonumbreid, mida näed peatselt ekraanil.
Ole õnnistatud ja tea, et kui toetad TV7 teletööd,
siis külvad heasse maapinda.
Aamen.
Tõlge: Meeli ja Marko Martin
Taevas TV7 Swedbank EE052200221048388411 SEB pank EE441010220109461019 Annetustelefon 900 1770 (hind 10) (Kuula kindlasti sõnum lõpuni!)